|  |
| --- |
| Mødedato: 23. maj 2023  Mødested: Comwell HC Andersen Odense - Claus Bergs Gade 7, 5000 Odense  Mødeemne: Uddannelsesforum Arts  Deltagere:  Medlemmer: Niels Overgaard Lehmann, Lars Kiel Berthelsen, Anna Karlskov Skyggebjerg, Kirstine Helboe Johansen, Peter Bugge, Ethan Weed, Jeanette Magne, Tina Bering Keiding, Jeanette Kusk, Caroline Würtz Gammelmark  Øvrige deltagere: Aleksander Jensen, Stine Bloch Ravn, Nina Thiele Zeiss, Louise Weinreich Jakobsen, Laura Cordes Felby, Camilla Jytte Kær Kønig, Oliver Mølgaard Gertsen, Elisabeth Kjær Sørensen, Bálint Márk Sosovicska, Terkel Rørkær Sigh, Rasmus Rosenkrands Holleufer, Kathrine Weinreich (referent)  Afbud: Liselotte Malmgart, Kristine Ørnsholt, Zenia Børsen |

1. Godkendelse af dagsorden

Dagsorden blev godkendt.

1. Godkendelse af referat

Referatet blev godkendt.

1. Program for dagen og bilag

Prodekanen bød velkommen til dagens seminar, hvor han gav en kort præsentation af dagens program og materiale, som danner grundlag for dages oplæg og gruppearbejde efter frokost.

Deltagerne introducerede sig selv, før dagsorden og program for dagen blev godkendt. Før programstart blev de to ordinære orienteringspunkter på dagsordenen behandlet (punkt 4 og 5)

1. Handleplaner EVU-undervisningsmiljøvurdering

I forbindelse med arbejdet om at gennemføre en EVU-pilotundersøgelse af undervisningsmiljøet er der blevet udarbejdet en række handleplaner. Rådgiver Rasmus Rosenkrands Holleufer orienterede om, at handleplanerne er kvalificeret i uddannelses- og studienævn samt godkendt af de respektive institutledelser, og at næste skridt er endelig godkendelse i dekanatet.

Han orienterede endvidere om, at handleplanerne offentliggøres på AU’s hjemmeside og kommunikeres i Arts Studiers nyhedsbrev efter godkendelse. Handleplanerne og processen herom indskrives i uddannelsesrapporten, som kvalificeres i UFA og endeligt godkendes i fakultetsledelsen.

1. Rammeforretningsorden for Uddannelsesnævn

Prodekanen introducerede punktet ved at give en kort indflyvning til arbejdet med at opdatere forretningsordenen for uddannelsesnævnene. Baggrunden for arbejdet er et ønske om, at rammeforretningsordnerne afspejler den praksis, som bliver bedrevet på de tre institutter.

Rådgiver Terkel Rørkær Sigh orienterede om, at der er blevet foretaget et større gennemlæsningsarbejde i samarbejde med SNUK. I gennemlæsningen er alle tre institutter blevet inddraget for at sikre, at den reviderede forretningsorden er i overensstemmelse med den praksis, som bedrives i UN’erne. Inddragelsen af SNUK og de tre institutter sikrer hermed, at forretningsordenen kan dække hele fakultetet.

Studienævnsforperson Peter Bugge forslog, at rammeforretningsordene hurtigst muligt bliver behandlet i studienævnene med henblik på endelig godkendelse.

# Nyt fra uddannelsesudvalget

Ingen sager til punktet

1. Nyt fra institutionsakkrediteringsprocessen

Ingen sager til punktet

1. Eventuelt

Der var ingen, der havde kommentarer punktet.

1. Kommende møder

Der var ingen, der havde kommentarer til punktet